pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ปลัดกอบชัยฯ เป็นประธานการประชุมคณะกรรมการบริษัท อ้อยและน้ำตาลไทย จำกัด ครั้งที่ 3/2563
วันศุกร์ที่ 3 เมษายน 2563
ปลัดกอบชัยฯ เป็นประธานการประชุมคณะกรรมการบริษัท อ้อยและน้ําตาลไทย จํากัด ครั้งที่ 3/2563
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการบริษัท อ้อยและน้ําตาลไทย จํากัด ครั้งที่ 3/2563 ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
วันนี้ (3 เมษายน 2563) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการบริษัท อ้อยและน้ําตาลไทย จํากัด ครั้งที่ 3/2563 โดยมี นายภานุวัฒน์ ตริยางกูรศรี นางวรวรรณ ชิตอรุณ รองปลัดกระทรวงอุตสาหกรรม นายเอกภัทร วังสุวรรณ เลขาธิการคณะกรรมการอ้อยและน้ําตาลทราย คณะผู้บริหาร บริษัท อ้อยและน้ําตาลไทย จํากัด และผู้แทนชาวไร่อ้อย เข้าร่วมประชุม ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-​ทส. จัดกิจกรรมประชาชนจิตอาสา “เราทำความ ดี ด้วยหัวใจ” ณ จังหวัดนนทบุรี
วันจันทร์ที่ 23 กรกฎาคม 2561
​ทส. จัดกิจกรรมประชาชนจิตอาสา “เราทําความ ดี ด้วยหัวใจ” ณ จังหวัดนนทบุรี
​ทส. จัดกิจกรรมประชาชนจิตอาสา “เราทําความ ดี ด้วยหัวใจ” ณ จังหวัดนนทบุรี
ทส. จัดกิจกรรมประชาชนจิตอาสา “เราทําความ ดี ด้วยหัวใจ” ณ จังหวัดนนทบุรี
กระทรวงทรัพยากรธรรมชาติและสิ่งแวดล้อม โดย กรมส่งเสริมคุณภาพสิ่งแวดล้อม จัดกิจกรรมประชาชนจิตอาสา “เราทําความ ดี ด้วยหัวใจ” ณ คลองวัดแดง ชุมชนบ้านวัดแดง และในบริเวณวัดแดงธรรมชาติ ตําบลไทรม้า อําเภอเมือง จังหวัดนนทบุรี เพื่อส่งเสริมการมีส่วนร่วมของประชาชนจิตอาสา โดยเฉพาะการบําเพ็ญประโยชน์และทํากิจกรรมต่าง ๆ ในด้านการอนุรักษ์ทรัพยากรธรรมชาติและสิ่งแวดล้อมที่เป็นประโยชน์ต่อสังคม ทั้งการทําความสะอาดลําคลอง การกําจัดวัชพืชและหญ้าบริเวณริมคลองการปรับปรุงภูมิทัศน์ และการเก็บขยะและทําความสะอาดบริเวณพื้นที่โดยรอบโดยได้รับเกียรติจาก พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานเปิดกิจกรรม ในวันเสาร์ที่ 21 กรกฎาคม 2561และร่วมปล่อยพันธุ์ปลา จํานวน67,000 ตัว คืนสู่แหล่งน้ําธรรมชาติ ซึ่งการจัดกิจกรรมในครั้งนี้ มีประชาชนจิตอาสา หน่วยงานภาครัฐ ภาคเอกชน อาสาสมัครพิทักษ์ทรัพยากรธรรมชาติและสิ่งแวดล้อมหมู่บ้าน (ทสม.) เข้าร่วมกว่า 500 คน
รัฐบาลไทย-ข่าวทำเนียบรัฐบาล-ไทยเป็นเจ้าภาพจัดประชุมคณะกรรมาธิการปลาทูน่าแห่งมหาสมุทรอินเดีย (IOTC) ครั้งที่ 22
วันพุธที่ 23 พฤษภาคม 2561
ไทยเป็นเจ้าภาพจัดประชุมคณะกรรมาธิการปลาทูน่าแห่งมหาสมุทรอินเดีย (IOTC) ครั้งที่ 22
ไทยเป็นเจ้าภาพจัดประชุมคณะกรรมาธิการปลาทูน่าแห่งมหาสมุทรอินเดีย (IOTC) ครั้งที่ 22 เพื่อทบทวนมาตรการอนุรักษ์และจัดการทรัพยากรทูน่าและชนิดพันธุ์คล้ายปลาทูน่าให้อยู่ในสภาวะที่เหมาะสม
นายลักษณ์ วจนานวัช รัฐมนตรีช่วยว่าการกระทรวงเกษตรและสหกรณ์ เป็นประธานเปิดการประชุมคณะกรรมาธิการปลาทูน่าแห่งมหาสมุทรอินเดีย ครั้งที่ 22 (The 22nd Session of the Indian Ocean Tuna Commission : IOTC) ที่จัดขึ้นระหว่างวันที่ 21 - 25 พฤษภาคม 2561 ณ โรงแรมวินเซอร์ สวีท แอนด์ คอนเวนชั่น สุขุมวิท เพื่อส่งเสริมและสนับสนุนความร่วมมือให้ภาคีสมาชิกภายใต้กรอบ IOTC 31 ประเทศ ได้แก่ ออสเตรเลีย จีน สหภาพคอโมโรส รัฐเอริเทรีย สหภาพยุโรป ฝรั่งเศส สาธารณรัฐกินี อินเดีย อินโดนีเซีย อิหร่าน ญี่ปุ่น เคนยา เกาหลี มาดากัสการ์ มาเลเซีย มัลดีฟส์ สาธารณรัฐมอริเชียส สาธารณรัฐโมซัมบิก รัฐสุลต่านโอมาน ปากีสถาน ฟิลิปปินส์ สาธารณรัฐเซเชลส์ สาธารณรัฐเซียร์ราลีโอน สหพันธ์สาธารณรัฐโซมาเลีย แอฟริกาใต้ ศรีลังกา สาธารณรัฐซูดาน สหสาธารณรัฐแทนซาเนีย ประเทศไทย และสาธารณรัฐเยเมน และมีประเทศที่ไม่ใช่สมาชิกแต่ให้ความร่วมมือ (Cooperating Non – Contracting Parties; CNCP) จํานวน 3 ประเทศ ได้แก่ บังคลาเทศ สาธารณรัฐไลบีเรีย และสาธารณรัฐเซเนกัล เข้ามามีส่วนร่วมในการอนุรักษ์และป้องกันแหล่งทรัพยากรทูน่าและชนิดพันธุ์คล้ายปลาทูน่า อีกทั้งยังเป็นการส่งเสริมความร่วมมือระหว่างสมาชิกในการใช้ประโยชน์จากทรัพยากรปลาทูน่าอย่างเหมาะสมด้วย
ด้าน นายอดิศร พร้อมเทพ อธิบดีกรมประมง เปิดเผยว่า คณะกรรมาธิการปลาทูน่าแห่งมหาสมุทรอินเดีย (IOTC) เป็นองค์กรจัดการประมงระดับภูมิภาค ซึ่งจัดตั้งขึ้นภายใต้ธรรมนูญขององค์การอาหารและเกษตรแห่งสหประชาชาติ (FAO) เมื่อปี พ.ศ. 2539 โดยมีภารกิจหลักในการจัดการทรัพยากรปลาทูน่าและชนิดพันธุ์คล้ายปลาทูน่า (tuna-like species) รวม 16 ชนิด ในเขตทะเลหลวงบริเวณมหาสมุทรอินเดีย และส่งเสริมความร่วมมือระหว่างสมาชิกในการจัดการอนุรักษ์และใช้ประโยชน์จากทรัพยากรปลาทูน่าอย่างเหมาะสม ซึ่งการจัดประชุมในครั้งนี้ มีสาระสําคัญ ประกอบด้วย การทบทวนรายงานและตรวจสอบการปฏิบัติตามของประเทศสมาชิก การพิจารณามาตรการอนุรักษ์และจัดการ การพิจารณาและทบทวนร่างรายชื่อเรือที่ทําการประมงผิดกฎหมาย ขาดการรายงาน และไร้การควบคุม (IUU) การพิจารณา National Report ของประเทศสมาชิก นอกจากนี้ ยังมีการอภิปรายเกี่ยวกับรูปแบบการประเมินผลและขั้นตอนการจัดการ รวมถึงการทบทวนผลการดําเนินงานและงบประมาณของ IOTC อีกด้วย
อย่างไรก็ตาม ถือเป็นโอกาสดีที่ประเทศไทยจะได้แสดงศักยภาพในการให้ความร่วมมือกับองค์กรระหว่างประเทศ เพื่อเพิ่มประสิทธิภาพในการปฏิบัติตามมาตรการอนุรักษ์และจัดการของ IOTC ได้ดียิ่งขึ้น และในฐานะที่ประเทศไทยเป็นสมาชิก IOTC และเป็นเจ้าภาพจัดการประชุมครั้งนี้ จะได้ใช้โอกาสในการผลักดันให้เกิดการขับเคลื่อนในประเด็นที่ประเทศไทยให้ความสําคัญ และประเด็นที่เป็นปัญหาอุปสรรคในการดําเนินการตามมาตรการอนุรักษ์และจัดการทรัพยากรปลาทูน่าและชนิดพันธุ์คล้ายปลาทูน่า เพื่อเป็นแนวทางในการจัดการประมงที่เอื้อต่อการใช้ประโยชน์จากพันธุ์ปลาเหล่านี้อย่างเหมาะสมต่อไป
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-รัฐบาลเชิญชวนประชาชนร่วมงานส่งเสริมพระพุทธศาสนา
วันศุกร์ที่ 21 กรกฎาคม 2560
รัฐบาลเชิญชวนประชาชนร่วมงานส่งเสริมพระพุทธศาสนา
รณรงค์ให้ชาวพุทธ เลือกอาหารที่ดีต่อสุขภาพใส่บาตรพระสงฆ์ เพื่อให้พระสงฆ์มีสุขภาพพลานามัยดี มีกําลังในการสืบสานพระพุทธศาสนา
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเชิญชวนพุทธศาสนิกชนร่วมกิจกรรมส่งเสริมพระพุทธศาสนาเนื่องในเทศกาลอาสาฬหบูชาและเข้าพรรษา ณ วัดใกล้บ้านทั่วประเทศ ระหว่างวันที่ 8 – 9 ก.ค. 2560 โดยมีการจัดพิธีเจริญพระพุทธมนต์ ทําบุญ ฟังธรรม หล่อและแห่เทียนพรรษา รักษาศีล 5 ละเลิกอบายมุขตลอดช่วงเทศกาล นอกจากนี้ ยังได้รณรงค์ให้งดการใส่บาตรอาหารรสจัดทั้งเค็มจัด หวานจัด หรือมันจัดแด่พระสงฆ์ เพื่อป้องกันโรคความดันโลหิตสูง โรคเบาหวาน โรคหัวใจ และโรคอัมพฤกษ์อัมพาต ที่เกิดขึ้นกับพระสงฆ์จํานวนมาก ขณะเดียวกันรัฐบาลยังได้จัดกิจกรรมอาสาฬหบูชาอาเซียนในจังหวัดที่มีชายแดนติดกับประเทศเพื่อนบ้าน 16 จังหวัด เพื่อเชื่อมสัมพันธไมตรีและเผยแพร่วัฒนธรรมไทยให้แพร่หลายไปสู่มิตรประเทศในอาเซียนอีกด้วย
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รองปลัดกระทรวงยุติธรรม ให้สัมภาษณ์เพื่อประกอบการจัดทำโครงการวิจัย Big Data
วันอังคารที่ 20 พฤศจิกายน 2561
รองปลัดกระทรวงยุติธรรม ให้สัมภาษณ์เพื่อประกอบการจัดทําโครงการวิจัย Big Data
รองปลัดกระทรวงยุติธรรม ให้สัมภาษณ์เพื่อประกอบการจัดทําโครงการวิจัย Big Data
ในวันจันทร์ที่ ๑๙ พฤศจิกายน ๒๕๖๑ เวลา ๑๐.๐๐ น. ณ ห้องประชุมคณะกรรมการตรวจสอบและประเมินผลประจํากระทรวงยุติธรรม ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ นายธวัชชัย ไทยเขียว รองปลัดกระทรวงยุติธรรม ให้สัมภาษณ์กับคณะผู้ร่วมวิจัย ในโครงการวิจัย “การใช้เทคโนโลยี Big Data เพื่อการพัฒนาการให้บริการงานยุติธรรมให้ทั่วถึงและเท่าเทียม” (Big Data Technologies to improvement the Justice Service systems for service evenly and equally) โดยมี นางสาวอุมาภรณ์ ก๋งเม่ง นักวิชาการคอมพิวเตอร์ชํานาญการ ศูนย์เทคโนโลยีสารสนเทศและการสื่อสาร สํานักงานปลัดกระทรวงยุติธรรม และทีมผู้ร่วมวิจัย เป็นผู้สัมภาษณ์ ซึ่งเป็นการสัมภาษณ์กลุ่มตัวอย่างระดับผู้บริหารกระทรวงยุติธรรม เพื่อนําข้อมูลจากการสัมภาษณ์ใช้ในการพัฒนาการให้บริการงานยุติธรรม สําหรับโครงการวิจัยดังกล่าว มีวัตถุประสงค์เพื่อพัฒนาการให้บริการงานยุติธรรม ที่ตรงกับความต้องการของประชาชน และประชาชนสามารถเข้าถึงการบริการงานยุติธรรมได้อย่างทั่วถึง และเท่าเทียม ลดความเหลื่อมล้ําในสังคม รวมถึงการเตรียมข้อมูลสารสนเทศด้านการบริการงานยุติธรรม เพื่อการใช้งานกับระบบบริการสารสนเทศภาครัฐ
โอกาสนี้ รองปลัดกระทรวงยุติธรรม กล่าวใจความสําคัญตอนหนึ่งว่า “กระบวนการยุติธรรม มีหลายหน่วยงานที่มีส่วนเกี่ยวข้อง ข้อมูลมีรายละเอียดและความสําคัญมาก หากสามารถนําเทคโนโลยีเข้ามาช่วยใช้ประโยชน์ต่อการดําเนินงาน ทั้งในเรื่องการเก็บข้อมูลแบบอิเล็กทรอนิกส์ เพื่อความสะดวกในการเรียกใช้งาน และรวดเร็วเมื่อต้องมีการเชื่อมโยงข้อมูลระหว่างหน่วยงาน ซึ่งในปัจจุบันการดําเนินกิจกรรมส่วนใหญ่ถูกพัฒนาให้อยู่ในรูปแบบ On mobile ประชาชนสามารถเข้าถึงข้อมูลได้ตลอดเวลา ดังนั้น การเข้าถึงกระบวนการยุติธรรม จึงต้องพัฒนาให้ประชาชนสามารถเข้าถึงได้อย่างรวดเร็วเช่นกัน ไม่ต้องรอให้มีการร้องขอจากประชาชน แต่กระทรวงยุติธรรมต้องนําร่องในการพัฒนาเทคโลยีกับการทํางาน”
รัฐบาลไทย-ข่าวทำเนียบรัฐบาล-นายกรัฐมนตรี เป็นประธานสักขีพยานในพิธีมอบหนังสืออนุญาตให้เข้าทำประโยชน์หรืออยู่อาศัยในพื้นที่เป้าหมายการจัดที่ดินทำกินให้ชุมชนภาคกลาง ในโครงการจัดที่ดินทำกินให้ชุมชนตามนโยบายรัฐบาล
วันพฤหัสบดีที่ 8 มีนาคม 2561
นายกรัฐมนตรี เป็นประธานสักขีพยานในพิธีมอบหนังสืออนุญาตให้เข้าทําประโยชน์หรืออยู่อาศัยในพื้นที่เป้าหมายการจัดที่ดินทํากินให้ชุมชนภาคกลาง ในโครงการจัดที่ดินทํากินให้ชุมชนตามนโยบายรัฐบาล
นายกรัฐมนตรี เป็นประธานสักขีพยานในพิธีมอบหนังสืออนุญาตให้เข้าทําประโยชน์หรืออยู่อาศัยในพื้นที่เป้าหมายการจัดที่ดินทํากินให้ชุมชนภาคกลาง ในโครงการจัดที่ดินทํากินให้ชุมชนตามนโยบายรัฐบาล ของคณะกรรมการนโยบายที่ดินแห่งชาติ (คทช.) พื้นที่จังหวัดเพชรบุรี
เมื่อวันที่ ๕ มีนาคม ๒๕๖๑ ณ วิสาหกิจชุมชนธนาคารปูม้า–แพปลาชุมชนแหลมผักเบี้ย ตําบลแหลมผักเบี้ย อําเภอบ้านแหลม จังหวัดเพชรบุรี พลเอก ประยุทธ์ จันทร์โอชา นายกรัฐมนตรี เป็นประธานสักขีพยานในพิธีมอบหนังสืออนุญาตให้เข้าทําประโยชน์หรืออยู่อาศัยในพื้นที่เป้าหมายการจัดที่ดินทํากินให้ชุมชนภาคกลาง ในโครงการจัดที่ดินทํากินให้ชุมชนตามนโยบายรัฐบาล ของคณะกรรมการนโยบายที่ดินแห่งชาติ (คทช.) โดยมี พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นผู้มอบให้แก่ นางฉัตรพร ราษฏร์ดุษฎี ผู้ว่าราชการจังหวัดเพชรบุรี จํานวน ๑ พื้นที่ ๑ จังหวัด ได้แก่ พื้นที่ป่าสงวนแห่งชาติป่ายางหัก–เขาปุ้ม จังหวัดเพชรบุรี เนื้อที่ประมาณ ๒๓,๑๓๒-๐-๐๐ ไร่ โดยในคราวการประชุมคณะรัฐมนตรีอย่างเป็นทางการนอกสถานที่ ณ จังหวัดพระนครศรีอยุธยา เมื่อวันที่ 19 กันยายน 2560 ได้มอบหนังสืออนุญาตฯแล้ว จํานวน 6 พื้นที่ 4 จังหวัด เนื้อที่ประมาณ 25,341-0-55 ไร่ คงเหลือพื้นที่เป้าหมายที่จะมอบในระหว่างการลงพื้นที่คราวประชุม ครม. สัญจรในครั้งนี้ จํานวน ๑ พื้นที่ ๑ จังหวัด ดังกล่าว ซึ่งส่งเสริมและพัฒนาอาชีพแล้ว ภายใต้กรอบการดําเนินงานด้านการพัฒนาที่ดินและการใช้ประโยชน์ที่ดินบนพื้นฐานข้อมูล Zoning ทั้งนี้ เพื่อลดความเหลื่อมล้ําของสังคมและแก้ไขปัญหาความเดือดร้อนของประชาชนด้านที่ดินทํากินตามนโยบาลรัฐบาล ซึ่งมีเป้าหมายการจัดที่ดินทํากินให้ชุมชนทั่วประเทศ จํานวนทั้งสิ้น ๓๗๑ พื้นที่ ๖๖ จังหวัด เนื้อที่ประมาณ ๙๗๔,๗๕๔-๒-๙๒.๕๘ ไร่ สํานักงานนโยบายและแผนทรัพยากรธรรมชาติและสิ่งแวดล้อม (สผ.) ในฐานะฝ่ายเลขานุการ คทช.โดยมี นายพุฒิพงศ์ สุรพฤกษ์ รองเลขาธิการ สผ. เข้าร่วมงานดังกล่าว รวมทั้งผู้บริหารสังกัดกระทรวงทรัพยากรธรรมชาติและสิ่งแวดล้อม หน่วยงานภาครัฐ ภาคเอกชน องค์กรปกครองส่วนท้องถิ่น ประชาชน และสื่อมวลชน จํานวนประมาณ ๕๐๐ คน
รัฐบาลไทย-ข่าวทำเนียบรัฐบาล-โครงการประกันรายได้เกษตรกรชาวสวนยางพารา ระยะที่ 1
วันพฤหัสบดีที่ 24 ตุลาคม 2562
โครงการประกันรายได้เกษตรกรชาวสวนยางพารา ระยะที่ 1
วันพฤหัสบดีที่ 24 ตุลาคม 2562
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบโครงการประกันรายได้เกษตรกรชาวสวนยางพารา ระยะที่ 1 กรอบวงเงิน 24,000 ล้านบาท ระยะเวลาดําเนินการ ตั้งแต่เดือน ต.ค. 62 – มี.ค. 63 เพื่อให้เกษตรกรชาวสวนยางมีรายได้ที่แน่นอน และมีความมั่นคงในอาชีพ โดยประกันราคายาง 3 ชนิด คือ ยางแผ่นดิบคุณภาพดี 60 บาท/กิโลกรัม น้ํายางสด 57 บาท/กิโลกรัม และยางก้อนถ้วย 23 บาท/กิโลกรัม ทั้งนี้ เกษตรกรที่เข้าร่วมโครงการ ต้องขึ้นทะเบียนและแจ้งพื้นที่ปลูกยางกับการยางแห่งประเทศไทย โดยเป็นสวนยางอายุ 7 ปีขึ้นไปที่เปิดกรีดแล้ว สูงสุดรายละไม่เกิน 25 ไร่ รวมปริมาณผลผลิตยางที่จะประกันรายได้ 240 กิโลกรัม/ไร่/ปี หรือ 20 กิโลกรัม/ไร่/เดือน ซึ่ง ธ.ก.ส. จะโอนเงินงวดแรกเข้าบัญชีชาวสวนยางโดยตรง ระหว่างวันที่ 1 - 15 พ.ย. นี้
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สธ.เร่งกำจัดโรคหัดในประเทศไทย นำบุตรหลานอายุ 1 - 12 ปี ฉีดวัคซีนฟรี ที่สถานบริการสาธารณสุขทุกแห่ง
วันพฤหัสบดีที่ 14 พฤศจิกายน 2562
สธ.เร่งกําจัดโรคหัดในประเทศไทย นําบุตรหลานอายุ 1 - 12 ปี ฉีดวัคซีนฟรี ที่สถานบริการสาธารณสุขทุกแห่ง
กระทรวงสาธารณสุข กําชับสถานบริการสาธารณสุขทุกแห่ง ติดตามเด็กอายุ 1-12 ปีทั่วประเทศ รับวัคซีนป้องกันโรคหัด เชิญชวนผู้ปกครองนําบุตรหลานที่ยังได้รับวัคซีนไม่ครบตามเกณฑ์ เข้ารับการฉีดวัคซีนฟรี ตั้งแต่วันนี้ถึงมีนาคม 2563
กระทรวงสาธารณสุข กําชับสถานบริการสาธารณสุขทุกแห่ง ติดตามเด็กอายุ 1-12 ปีทั่วประเทศ รับวัคซีนป้องกันโรคหัด เชิญชวนผู้ปกครองนําบุตรหลานที่ยังได้รับวัคซีนไม่ครบตามเกณฑ์ เข้ารับการฉีดวัคซีนฟรี ตั้งแต่วันนี้ถึงมีนาคม 2563
วันนี้ (14 พฤศจิกายน 2562) ที่โรงเรียนอนุบาลนนทบุรี จ.นนทบุรี นายแพทย์สุขุม กาญจนพิมาย ปลัดกระทรวงสาธารณสุข พร้อมด้วยนายแพทย์สุวรรณชัย วัฒนายิ่งเจริญชัย อธิบดีกรมควบคุมโรค เปิด “โครงการรณรงค์ให้วัคซีนป้องกันโรคหัดในกลุ่มเด็กอายุ 1-12 ปีทั่วประเทศ ตั้งแต่เดือนกันยายน 2562 ถึงมีนาคม 2563 ตามแผนเร่งรัดการกําจัดโรคหัดของประเทศไทย” เพื่อรณรงค์ให้วัคซีนเก็บตกในกลุ่มเด็กที่ได้รับวัคซีนไม่ครบตามเกณฑ์ทุกราย ยกระดับภูมิคุ้มกันต่อโรคหัด ป้องกันการป่วยและการระบาดของโรคหัด ตามพันธสัญญานานาชาติ ในการสนับสนุนโครงการกําจัดโรคหัด ในการประชุมสมัชชาอนามัยโลกครั้งที่ 63 ณ นครเจนีวา สมาพันธรัฐสวิส เมื่อปี 2553 เป้าหมายเกิดโรคหัดไม่เกิน 1 ต่อล้านคน และไม่มีการติดเชื้อภายในประเทศ
นายแพทย์สุขุม กาญจนพิมาย ปลัดกระทรวงสาธารณสุขกล่าวว่า สถานการณ์โรคหัดในปีนี้พบการระบาดในทุกภูมิภาคของโลก มีผู้ป่วยสูงถึง 423,963 ราย เพิ่มขึ้นเกือบ 3 เท่าตัวเมื่อเทียบกับช่วงเวลาเดียวกันของปีที่ผ่านมา นานาประเทศจึงได้ตั้งมั่นร่วมมือกันที่จะกําจัดโรคหัดให้หมดไปโดยเร็ว สําหรับประเทศไทยได้เร่งรัดการติดตามให้วัคซีนป้องกันโรคหัดในเด็กกลุ่มเป้าหมายอายุ 1–12 ปีให้ครบทุกคน เพื่อลดการป่วยและการเสียชีวิต โดยให้สํานักงานสาธารณสุขจังหวัดทุกจังหวัด เร่งค้นหาและรณรงค์ให้ผู้ปกครองนําบุตรหลานอายุ 1-7 ปีมารับการฉีดวัคซีนรวมป้องกันโรคหัด-คางทูม-หัดเยอรมัน (MMR) และเด็กอายุ 7-12 ปีฉีดวัคซีนรวมป้องกันโรคหัด-หัดเยอรมัน (MR) ทั้งเด็กไทยและต่างชาติที่อาศัยอยู่ในประเทศไทยที่ยังได้รับวัคซีนไม่ครบตามเกณฑ์ ซึ่งคาดประมาณว่ามีจํานวน 522,181 คน ให้เข้ารับการฉีดวัคซีนฟรี ที่สถานบริการสาธารณสุขทุกแห่ง คนละ 1 เข็มเพื่อกระตุ้นภูมิคุ้มกันโรค
“ขอให้ผู้ปกครองให้ความสําคัญนําบุตรหลานมารับวัคซีนให้ครบตามเกณฑ์ที่กําหนด โดยเฉพาะโรคหัดจะต้องได้รับ 2 ครั้ง เมื่ออายุ 9 เดือน และ 2 ปีครึ่ง ซึ่งกระทรวงสาธารณสุข ได้สร้างเสริมภูมิคุ้มกันให้เด็กทุกคนที่อยู่ในประเทศไทยเพื่อป้องกันการเจ็บป่วยด้วยโรคที่ป้องกันได้ด้วยวัคซีน การกําจัดโรคหัดได้สําเร็จจะต้องได้รับความร่วมมือจากทุกภาคส่วน โดยเฉพาะอาสาสมัครสาธารณสุขประจําหมู่บ้าน ที่จะช่วยสื่อสารถึงผู้ปกครอง ให้พาบุตรหลานมารับการฉีดวัคซีน ทั้งในระบบปกติและในช่วงการรณรงค์ ฯ” นายแพทย์สุขุมกล่าว
ด้านนายแพทย์สุวรรณชัย วัฒนายิ่งเจริญชัย อธิบดีกรมควบคุมโรค กล่าวว่า โรคหัดเป็นโรคไข้ออกผื่น เกิดจากเชื้อไวรัสหัด (Measles) พบได้ในลําคอของผู้ป่วย ติดต่อกันได้ง่ายมากทางการไอ จาม หรือพูดกันในระยะใกล้ชิด ผู้ติดเชื้อจะเป็นโรคเกือบทุกราย จะมีอาการป่วย หลังติดเชื้อประมาณ 3-5 วัน โรคนี้พบได้ตลอดปี ประชาชนจะต้องได้รับวัคซีนป้องกันโรคให้ครบตามเกณฑ์ หลีกเลี่ยงการสัมผัสกับผู้ป่วย ทั้งนี้ ในปี 2562 มีผู้ป่วยโรคหัดทั้งเด็กและผู้ใหญ่ 2,861 ราย เสียชีวิต 24 ราย ส่วนใหญ่เป็นเด็กอายุต่ํากว่า 12 ปี และไม่ได้รับวัคซีนป้องกันโรคหัด
รัฐบาลไทย-ข่าวทำเนียบรัฐบาล-กำชับกองทัพ ช่วยอำนวยความสะดวกคัดกรองคนไทยกลับจากมาเลเซีย และเร่งนำห้องผู้ป่วยแรงดันต่ำลงช่วยใน 3 จชต. [กระทรวงกลาโหม]
วันจันทร์ที่ 20 เมษายน 2563
กําชับกองทัพ ช่วยอํานวยความสะดวกคัดกรองคนไทยกลับจากมาเลเซีย และเร่งนําห้องผู้ป่วยแรงดันต่ําลงช่วยใน 3 จชต. [กระทรวงกลาโหม]
กําชับกองทัพ ช่วยอํานวยความสะดวกคัดกรองคนไทยกลับจากมาเลเซีย และเร่งนําห้องผู้ป่วยแรงดันต่ําลงช่วยใน 3 จชต.
พล.อ.ชัยชาญ ช้างมงคล รมช.กห. และ พล.อ.ณัฐ อินทรเจริญ ปล.กห. ได้ประชุมร่วมกับ นขต.กห.และเหล่าทัพ ณ ศาลาว่าการกลาโหม เพื่อรับทราบการบริหารจัดการมาตรการกักตัวควบคุมโรคของรัฐ ( State Quarantine ) ในการต้อนรับดูแลคนไทยจากต่างประเทศที่เดินทางกลับอย่างต่อเนื่อง
ภาพรวมปัจจุบัน มีคนไทยที่ทยอยเดินทางกลับจากต่างประเทศ โดยสายการบินต่างๆ. ผ่านเข้าสู่กระบวนการคัดกรองและยังคงพักอยู่ในความดูแลของรัฐตามมาตรการควบคุมโรค ณ อาคารรับรองทหาร และโรงแรมต่างๆที่กําหนด จํานวน 1,320 คน โดยครบกําหนดส่งกลับบ้านวันนี้ จํานวน 431 คน ขณะเดียวกัน คนไทยในสหรัฐฯและนักเรียนไทยโครงการ AFS ได้เริ่มทยอยเดินทางกลับเข้าไทย ตั้งแต่ 17 - 19 เม.ย.63 จํานวนกว่า 400 ชีวิต ใน 3 เที่ยวบิน โดยทั้งหมดจะผ่านกระบวนคัดกรองและเข้าสู่มาตรการควบคุมโรคของรัฐที่กําหนด โดย 2 เที่ยวบินแรก จํานวน 254 คน เดินทางลง ณ สนามบินสุวรรณภูมิ เข้าพัก ณ รร.รามาดา (รัชดาภิเษก กทม. ) สําหรับเที่ยวบินที่ 3 จํานวน 163 คน ลงสนามบินอู่ตะเภา เข้าพัก ณ รร.แอมบาสซาเดอร์จอมเทียน
พร้อมกันในวันนี้ พื้นที่ภาคใต้ ได้เปิดด่านชายแดนจํานวน 5 ด่าน อํานวยความสะดวกต้อนรับคนไทยในมาเลเซีย ที่แจ้งความประสงค์ผ่าน กต.และเริ่มทยอยเดินทางกลับเข้าประเทศไทยแล้ว จํานวน 262 คน ซึ่ง กอ.รมน.ภาค 4 ได้เข้าไปอํานวยการและสนับสนุนกระบวนการคัดกรอง และส่งต่อเข้าสู่มาตรการควบคุมโรคของรัฐ ที่แต่ละจังหวัดดําเนินการภายใต้การดูแลของสาธารณสุข ( Local Quarantine ) โดยในภาพรวมเป็นไปด้วยความเรียบร้อย
พล.อ.ชัยชาญ’ กล่าวย้ําว่า การปฏิบัติตามกระบวนการควบคุมโรคแห่งรัฐ เป็นความร่วมมือกันของหลายหน่วยงาน ทั้ง สธ. กต. กห. มท. คค. ตร.และ กทม. รวมทั้งภาคเอกชน จึงขอให้ทุกเหล่าทัพ ดํารงการสนับสนุนและทํางานร่วมเป็นหนึ่งเดียวกันกับทุกหน่วยงานอย่างเข้มข้นต่อเนื่องกันไป พร้อมทั้งขอให้ประสานเตรียมความพร้อมสถานที่ควบคุมโรคแห่งรัฐและระบบบริหารจัดการให้มีคุณภาพและปริมาณเพียงพอ รองรับคนไทยจากต่างประเทศที่ประสงค์จะเดินทางกลับเข้ามาอีกจํานวนมาก
ทั้งนี้ ขอให้ประสาน สธ. เพื่อรับมอบห้องผู้ป่วยแรงดันต่ําที่ร่วมกันผลิตแล้วเสร็จ จํานวน 44 ห้อง นําลงไปกระจายติดตั้งตามโรงพยาบาลต่างๆ เพื่อการควบคุมโรคและช่วยเหลือชีวิตพี่น้องประชาชนในพื้นที่ 3 จชต.ที่มีอัตราการติดเชื้อจํานวนมาก พร้อมกันนี้ ขอให้ประสานกับ พณ.อย่างใกล้ชิด ช่วยสนับสนุนยานพาหนะขนส่งผลไม้ตามฤดูกาลในพื้นที่ จชต. กระจายสู่ท้องตลาด เพื่อช่วยเหลือเกษตรกร ตามนโยบายของ พล.อ.ประยุทธ์ฯ นรม.และ รมว.กห.
หลังจากนั้น พล.อ.ชัยชาญ’ และคณะ ได้เดินทางไปตรวจเยี่ยมการปฏิบัติหน้าที่ของหน่วยงานต่างๆในพื้นที่ควบคุมโรคของรัฐที่กําหนด ณ รร.รามาดา และ รร.แอมบาสเดอร์ กรุงเทพฯ
รัฐบาลไทย-ข่าวทำเนียบรัฐบาล-ก.ยุติธรรม พัฒนาระบบเทคโนโลยีสารสนเทศด้านกระบวนการยุติธรรม ให้มีมาตรฐานและทันสมัยเพื่อรองรับการขับเคลื่อนประเทศตามนโยบายไทยแลนด์ ๔.๐
วันอาทิตย์ที่ 17 กันยายน 2560
ก.ยุติธรรม พัฒนาระบบเทคโนโลยีสารสนเทศด้านกระบวนการยุติธรรม ให้มีมาตรฐานและทันสมัยเพื่อรองรับการขับเคลื่อนประเทศตามนโยบายไทยแลนด์ ๔.๐
นายธวัชชัย ไทยเขียว รองปลัดกระทรวงยุติธรรม ร่วมการประชุมคณะอนุกรรมการพัฒนาระบบเทคโนโลยีสารสนเทศกระบวนการยุติธรรม ครั้งที่ ๒/๒๕๖๐
เมื่อวันศุกร์ที่ ๑๕ กันยายน ๒๕๖๐ เวลา ๑๕.๓๐ น.
นายธวัชชัย ไทยเขียว รองปลัดกระทรวงยุติธรรม
ร่วมการประชุมคณะอนุกรรมการพัฒนาระบบเทคโนโลยีสารสนเทศกระบวนการยุติธรรม ครั้งที่ ๒/๒๕๖๐
โดยมีนายทวีศักดิ์ กออนันตกูล ในฐานะประธานคณะอนุกรรมการฯ
พร้อมด้วยนายวัลลภ นาคบัว ผู้อํานวยการสํานักงานกิจการยุติธรรม
และผู้แทนจากหน่วยงานในกระบวนการยุติธรรม รวมถึงผู้ที่เกี่ยวข้อง เข้าร่วมฯ
ณ โรงแรมเซ็นทราศูนย์ราชการและคอนเวนชั่นเซนเตอร์ แจ้งวัฒนะ กรุงเทพฯ
สําหรับการประชุมดังกล่าว ได้ติดตามผลการดําเนินงานเกี่ยวกับการบูรณาการงบประมาณด้านเทคโนโลยีสารสนเทศกระบวนการยุติธรรมภายใต้ยุทธศาสตร์แผนงานบูรณาการปฏิรูปกฎหมายและพัฒนากระบวนการยุติธรรม ประจําปีงบประมาณ พ.ศ. ๒๕๖๒ พร้อมทั้งติดตามแนวทางการยกระดับศูนย์แลกเปลี่ยนข้อมูลกระบวนการยุติธรรม (DXC) ให้เป็นศูนย์ข้อมูลยุติธรรมแห่งชาติ ตามมติของคณะกรรมการพัฒนาการบริหารงานยุติธรรมแห่งชาติ (กพยช.) ตลอดจนติดตามความคืบหน้าของระบบการประมวลผลการกระทําผิดซ้ําและการพัฒนาระบบจัดเก็บข้อมูลสถิติตัวชี้วัดประสิทธิภาพกระบวนการยุติธรรม
นอกจากนี้ ที่ประชุมได้ร่วมกันพิจารณาและเห็นชอบแผนงานโครงการบูรณาการงบประมาณด้านเทคโนโลยีสารสนเทศ ภายใต้ยุทธศาสตร์แผนงานบูรณาการปฏิรูปกฎหมายและพัฒนากระบวนการยุติธรรม ประจําปีงบประมาณ พ.ศ. ๒๕๖๒ ของหน่วยงานที่ขอรับการจัดสรรงบประมาณด้านเทคโนโลยีสารสนเทศ จํานวน ๙ หน่วยงาน ประกอบด้วย กรมบังคับคดี สํานักงานกิจการยุติธรรม กรมคุ้มครองสิทธิและเสรีภาพ สํานักงานตํารวจแห่งชาติ สํานักงาน ป.ป.ท. กรมคุมประพฤติ กรมพินิจและคุ้มครองเด็กและเยาวชน สถาบันนิติวิทยาศาสตร์ และศาลปกครอง จํานวน ๑๕ โครงการ รวมเป็นเงินทั้งสิ้น ๑๙๕,๑๙๐,๖๐๐ บาท รวมทั้งยังเห็นชอบกรณีสํานักงานคณะกรรมการสิทธิมนุษยชนแห่งชาติมีข้อเสนอแนะมาตรการหารือแนวทางในการส่งเสริมและคุ้มครองสิทธิมุนษยชนกรณีปัญหาการปฏิบัติต่อผู้ต้องขังที่มีการอายัด ตามที่ฝ่ายเลขาฯ เสนอ พร้อมทั้งได้มอบหมายให้ฝ่ายเลขาฯ รวบรวมข้อมูลเพื่อเสนอต่อ ประธาน กพยช. พร้อมทั้งแจ้งความคืบหน้าข้อเสนอแนะต่อสํานักงานคณะกรรมการสิทธิมนุษยชนแห่งชาติทราบต่อไป
รัฐบาลไทย-ข่าวทำเนียบรัฐบาล-ยธ. ร่วมพิธีมอบรางวัลด้านการป้องกันการทุจริตของสำนักงาน ป.ป.ช. ประจำปี ๒๕๕๙
วันพฤหัสบดีที่ 9 กุมภาพันธ์ 2560
ยธ. ร่วมพิธีมอบรางวัลด้านการป้องกันการทุจริตของสํานักงาน ป.ป.ช. ประจําปี ๒๕๕๙
นายธวัชชัย ไทยเขียว รองปลัดกระทรวงยุติธรรม เข้าร่วมพิธีมอบรางวัลด้านการป้องกันการทุจริตของสํานักงานคณะกรรมการป้องกันและปราบปรามการทุจริตแห่งชาติ (ป.ป.ช.) ประจําปี ๒๕๕๙
เมื่อวันจันทร์ที่ ๖ มกราคม ๒๕๖๐ เวลา ๑๒.๓๐ น.
ณ ห้องนนทบุรี ๑ อาคาร ๔ ชั้น ๓ สํานักงาน ป.ป.ช. อําเภอเมือง จังหวัดนนทบุรี
นายธวัชชัย ไทยเขียว รองปลัดกระทรวงยุติธรรม
เข้าร่วมพิธีมอบรางวัลด้านการป้องกันการทุจริตของสํานักงาน
คณะกรรมการป้องกันและปราบปรามการทุจริตแห่งชาติ (ป.ป.ช.) ประจําปี ๒๕๕๙
ภายใต้แนวคิด “ประเทศไทยใสสะอาด ไทยทั้งชาติต้านทุจริต : Zero Tolerance & Clean Thailand”
เพื่อเป็นการประกาศเกียรติคุณ และยกย่อง เชิดชูบุคคล ซึ่งเป็นผู้ประพฤติตนชอบด้วยความซื่อสัตย์สุจริต
รวมทั้งองค์กร ทั้งภาครัฐ ภาครัฐวิสาหกิจ ภาคธุรกิจเอกชนและนิติบุคคลที่สนับสนุนการปฏิบัติงาน
ด้านการป้องกันและปราบปรามการทุจริต
ตลอดจนองค์กรที่มีการบริหารจัดการองค์กรอย่างโปร่งใสตามหลักธรรมาภิบาลบรรษัทภิบาล
โอกาสนี้ นางสาวรื่นวดี สุวรรณมงคล อธิบดีกรมบังคับคดี
เป็นผู้แทนกรมบังคับคดีเข้ารับรางวัลชมเชยองค์กรโปร่งใส
โดยมีหน่วยงานภาครัฐและเอกชน ตลอดจนบุคคลผู้ประพฤติตนชอบด้วยความซื่อสัตย์สุจริตประจําปี ๒๕๕๙
เข้ารับรางวัลรวมทั้งสิ้น จํานวน ๖๐ รางวัล
รัฐบาลไทย-ข่าวทำเนียบรัฐบาล-หัวหน้าผู้ตรวจราชการกระทรวงอุตสาหกรรม ลงพื้นที่ศึกษาดูงานอุตสาหกรรมเกษตรแปรรูป โรงงานผลิตสับปะรดบรรจุกระป๋อง และแปรรูปผลไม้ตามฤดูกาล
วันพฤหัสบดีที่ 25 มกราคม 2561
หัวหน้าผู้ตรวจราชการกระทรวงอุตสาหกรรม ลงพื้นที่ศึกษาดูงานอุตสาหกรรมเกษตรแปรรูป โรงงานผลิตสับปะรดบรรจุกระป๋อง และแปรรูปผลไม้ตามฤดูกาล
หัวหน้าผู้ตรวจราชการกระทรวงอุตสาหกรรม ลงพื้นที่ศึกษาดูงานอุตสาหกรรมเกษตรแปรรูป โรงงานผลิตสับปะรดบรรจุกระป๋อง และแปรรูปผลไม้ตามฤดูกาล ณ โรงงาน Saming Foods อ.เขาสมิง จ.ตราด
วันนี้ (25 มกราคม 2561) นายสุรพล ชามาตย์ หัวหน้าผู้ตรวจราชการกระทรวงอุตสาหกรรม พร้อมด้วย อุตสาหกรรมจังหวัดตราด ฉะเชิงเทรา นครนายก ปราจีนบุรี สระแก้ว ผู้แทนอุตสาหกรรมจังหวัดระยอง และ ผู้อํานวยการกองตรวจราชการ สํานักงานปลัดกระทรวงอุตสาหกรรม ลงพื้นที่ศึกษาดูงานอุตสาหกรรมเกษตรแปรรูป โรงงานผลิตสับปะรดบรรจุกระป๋อง และแปรรูปผลไม้ตามฤดูกาล ณ โรงงาน Saming Foods อ.เขาสมิง จ.ตราด
รัฐบาลไทย-ข่าวทำเนียบรัฐบาล-นายกรัฐมนตรีย้ำ “รวมไทย สร้างชาติ” เน้นการทำงานเพื่อบรรเทาความเดือดร้อนของประชาชน
วันอังคารที่ 30 มิถุนายน 2563
นายกรัฐมนตรีย้ํา “รวมไทย สร้างชาติ” เน้นการทํางานเพื่อบรรเทาความเดือดร้อนของประชาชน
นายกรัฐมนตรีย้ํา “รวมไทย สร้างชาติ” เน้นการทํางานเพื่อบรรเทาความเดือดร้อนของประชาชน
วันนี้ (30 มิ.ย. 63) เวลา 13.30 น. ณ ตึกสันติไมตรี (หลังใน) ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แถลงหลังการประชุมคณะรัฐมนตรี ย้ําพร้อมรับฟังความเห็นทุกฝ่ายในการพิจารณา ร่างพ.ร.บ. งบประมาณประจําปี 2564 ตามหลักการทํางาน “รวมไทย สร้างชาติ” ร่วมกันขับเคลื่อนประเทศไทยเพื่อความมั่นคง มั่งคั่งและยั่งยืน เน้นบรรเทาความเดือดร้อนของประชาชน
นายกรัฐมนตรียืนยันความพร้อมการพิจารณาร่าง พ.ร.บ. งบประมาณประจําปี 2564 ซึ่งรัฐบาลยินดีรับฟังความคิดเห็นจากทุกภาคส่วนเพราะประเทศไทยอยู่ภายใต้ 3 อํานาจที่ถ่วงดุลซึ่งกันและกัน ประกอบด้วยอํานาจบริหาร โดยรัฐบาล อํานาจนิติบัญญัติ โดยรัฐสภา และอํานาจตุลาการ โดยศาลและกระบวนการยุติธรรม และรัฐบาลให้ความสําคัญเร่งรัดกฎหมายที่สร้างความเป็นธรรมให้แก่ประชาชน เช่น กฎหมายด้านการค้า กฎหมายการดําเนินธุรกิจ เพื่ออํานวยความสะดวกภาคธุรกิจเอกชนในการดําเนินธุรกิจ ร่วมขับเคลื่อนเศรษฐกิจของประเทศ อย่างไรก็ตาม การใช้จ่ายงบประมาณจะต้องมีความคุ้มค่า มีประสิทธิภาพ เป็นไปตามกฎหมาย และโปร่งใส องค์กรภาครัฐและองค์กรอิสระสามารถตรวจสอบได้ โดยเฉพาะการใช้จ่ายงบประมาณเพื่อการฟื้นฟูจาก พ.ร.ก. กู้เงินฯ ซึ่งจะมีการแผนงานโครงการไปทีละตั้งแต่เดือน ก.ค. – ก.ย. 63 เพื่อให้มีการพิจารณาอย่างละเอียดรอบคอบและสามารถส่งต่อการดําเนินการตามงบประมาณปี 2564 ด้วย
นายกรัฐมนตรีย้ํารัฐบาลเดินหน้าแก้ปัญหาความเดือดร้อนของประชาชน ทั้งการจัดหาที่อยู่อาศัยให้กับประชาชนที่มีรายได้น้อย การจัดหาที่ดินทํากินให้แก่เกษตรกร พัฒนาอาชีพ ปรับปรุงที่ดินและจัดหาแหล่งน้ําเพิ่มเติม การบริหารน้ําบนดิน - ใต้ดิน ด้วยระบบสูบน้ํา จูงน้ํา โดยเฉพาะการขุดเจาะน้ําใต้ดิน รวมถึงแก้ไขปัญหาประปาหมู่บ้าน ประปาสาธารณะ เพื่อบรรเทาการขาดแคลนน้ําเพื่อการอุปโภค บริโภค ซึ่งบูรณาการทํางานจากหลายกระทรวง อาทิ กระทรวงทรัพยากรธรรมชาติและสิ่งแวดล้อม กระทรวงเกษตรและสหกรณ์ กระทรวงมหาดไทย และกระทรวงกลาโหม ในการกําหนดแผนงาน
นายกรัฐมนตรียังแสดงความห่วงใยผู้ประกอบการ SMEs ที่เข้ายังไม่สามารถเข้าถึงแหล่งเงินหรือกองทุน ซึ่งรัฐบาลกําลังพยายามหาทางช่วยเหลือแต่ต้องรอบคอบ เพื่อไม่กระทบต่อภาคการเงินอื่น โอกาสนี้นายกรัฐมนตรียังขอบคุณกลุ่มธุรกิจรายใหญ่ ภาคเอกชน ในการเปิดพื้นที่ให้แก่เกษตรกร ผู้ประกอบการย่อยรวมถึงมีการนําสินค้า OTOP ของกระทรวงมหาดไทยไปจําหน่ายสินค้าโดยไม่เสียค่าใช้จ่าย แสดงให้เห็นแนวทางการทํางาน “รวมไทย สร้างชาติ” ด้วยความร่วมมือภาครัฐและเอกชน ทั้งยังสอดรับกับแนวคิดเศรษฐกิจพอเพียงของพระบาทสมเด็จพระเจ้าอยู่หัวรัชกาลที่ 9 และเกษตรผสมผสานที่สร้างผลผลิตสู่ตลาด สร้างความยั่งยืนของวิสาหกิจชุมชนตามนโยบายของรัฐบาลอีกด้วย
.......................
กลุ่มประชาสัมพันธ์และเผยแพร่ สํานักโฆษก